Λευτέρης Λύρατζης

Ο Λευτέρης Λύρατζης (Καβάλα, 22 Φεβρουαρίου 2000) είναι Έλληνας διεθνής ποδοσφαιριστής, που αγωνίζεται για τον Πανσερραϊκό, ως δανεικός από τον ΠΑΟΚ.

 Βιογραφικά στοιχεία 
Γεννήθηκε στις 22 Φεβρουαρίου 2000 στην Καβάλα. Ο πατέρας του, Νίκος Λύρατζης, ήταν επίσης ποδοσφαιριστής με συμμετοχή μάλιστα στην Α΄ Εθνική, αφού είχε μεταγραφεί το 1996 στον Α.Ο. Καβάλας.Είδηση της ανανέωσης συμβολαίου, με παράλληλη αναφορά στον πατέρα του, στον ιστότοπο της καβαλιώτικης εφημερίδας «Πρωινή» (www.proininews.gr). Ο Λευτέρης Λύρατζης πέρασε τα παιδικά του χρόνια στον οικισμό Λυδία Καβάλας, όπου ζούσε η οικογένειά του, ενώ ξεκίνησε να παίζει ποδόσφαιρο στα τμήματα υποδομής του γειτονικού Κεραυνού Κρηνίδων. 

Το ταλέντο του και οι πολύ καλές εμφανίσεις στον Κεραυνό δεν άργησαν να προσελκύσουν ενδιαφερόμενους συλλόγους, με αποτέλεσμα το 2012 η οικογένειά του να μετακομίσει στην Θεσσαλονίκη, και συγκεκριμένα στα Πεύκα, αφού σε ηλικία μόλις 12 ετών αποκτήθηκε από τον ΠΑΟΚ με αξιοσημείωτα γενναιόδωρο συμβόλαιο για τα ηλικιακά του δεδομένα.Άρθρο της 31 Ιουλίου 2012 με την ανακοίνωση της μεταγραφής στον ΠΑΟΚ, στον ιστότοπο www.football-academies.gr

 Επαγγελματική σταδιοδρομία 
Μέχρι τα 12 του χρόνια ο Λύρατζης αγωνιζόταν στις ομάδες υποδομής του Κεραυνού Κρηνίδων. Το 2012 ο παίκτης είχε ήδη προσελκύσει το ενδιαφέρον μεγάλων συλλόγων επάνω του. Σχεδόν ταυτόχρονα η οικογένειά του δέχτηκε προτάσεις τόσο από τον ΠΑΟΚ, όσο και από την αγγλική Άρσεναλ, η οποία θα κάλυπτε και την μετακόμιση όλης της οικογένειας στο Λονδίνο. Ο παίκτης αποκτήθηκε τελικά από τον ΠΑΟΚ, που με μια αξιόλογη πρόταση κατάφερε να αποσπάσει την συγκατάβαση της πλευράς του παίκτη και του συλλόγου.Ανασκοπικό άρθρο για την μεταγραφή του Λύρατζη στον ΠΑΟΚ, στον ιστότοπο www.kavalapoint.gr

Στον ΠΑΟΚ ο Λύρατζης («Λύρα» για τους συμπαίκτες του) πέρασε διαδοχικά από την Κ14, την Κ15 (εκ των αρχηγών και στις δύο), την Κ17 και την Κ20, ανακηρυσσόμενος μάλιστα πρωταθλητής και με τις τρεις τελευταίες. Στην Κ20 ενθουσίασε τον προπονητή του, Πάμπλο Γκαρσία, αφού τη σεζόν 2017-18 συμπλήρωσε 24 συμμετοχές, πετυχαίνοντας μάλιστα και 9 γκολ από τη θέση του δεξιού μπακ, που είναι η βασική του θέση, ενώ μπορεί με επιτυχία να καλύψει και τις θέσεις του δεξιού και αριστερού χαφ. Τη σεζόν 2018-19 πραγματοποίησε άλλες 26 συμμετοχές και πέτυχε 2 γκολ.

Έχοντας ήδη από την αρχή της σεζόν ενσωματωθεί και στην πρώτη ομάδα, την οποία ακολούθησε στην καλοκαιρινή προετοιμασία του 2018, ο Λύρατζης πραγματοποίησε το ντεμπούτο του στην ανδρική ομάδα του ΠΑΟΚ στις 20 Δεκεμβρίου 2018 στον αγώνα Κυπέλλου Αήττητου Σπάτων - ΠΑΟΚ 0-6. Τον επόμενο μήνα και ενώ ο Παναθηναϊκός είχε δείξει -ενόψει της λήξης του συμβολαίου του- ενδιαφέρον για τον παίκτη, ο ΠΑΟΚ ήρθε σε συμφωνία με τον Λύρατζη και ανακοίνωσε στις 10 Ιανουαρίου 2019 την ανανέωση του συμβολαίου του για άλλα τρία χρόνια ως το καλοκαίρι του 2022.«Στον ΠΑΟΚ για τουλάχιστον 3,5 χρόνια ακόμα ο Λύρατζης», άρθρο στον ιστότοπο www.voria.gr Συνολικά τη σεζόν 2018-19 ο παίκτης αγωνίστηκε με την πρώτη ομάδα σε τρεις αγώνες κυπέλλου και έναν αγώνα πρωταθλήματος. Με τον ΠΑΟΚ, το 2018-2019, έφτασε στην κατάκτηση του πρωταθλήματος και του κυπέλλου, κάνοντας το νταμπλ. 

Στις 28 Ιουνίου 2019 ανακοινώθηκε ο μονοετής δανεισμός του Λύρατζη στη νεοφώτιστη στην Σούπερ Λιγκ ομάδα του Νέου Ποδοσφαιρικού Συλλόγου Βόλου.Ανακοίνωση του δανεισμού του Λύρατζη στον Βόλο Ν.Π.Σ., στον ιστότοπο paokvoice.com Μετά από μία γεμάτη χρονιά με την Θεσσαλική ομάδα, όπου αγωνίστηκε συνολικά σε 27 αγώνες σε όλες τις διοργανώσεις, πετυχαίνοντας 1 γκολ, επέστρεψε στην ομάδα του ΠΑΟΚ. 

Υπό τις οδηγίες του Πάμπλο Γκαρσία, πρώτου προπονητή πλέον του ΠΑΟΚ, πήρε ευκαιρίες τόσο στο πρωτάθλημα, όσο και στο κύπελλο και στις ευρωπαϊκές διοργανώσεις. Το φινάλε της σεζόν 2020-2021 βρήκε τον Λύρατζη κυπελλούχο Ελλάδος, αφού ο ΠΑΟΚ, επικράτησε στον τελικό της διοργάνωσης επί του ΟΣΦΠ, με σκορ 2-1. Ο Λύρατζης, αν και ήταν στην αποστολή του τελικού, δεν αγωνίστηκε. Αυτός ήταν ο τρίτος του τίτλος με την ομάδα της Θεσσαλονίκης, μετά το νταμπλ την σεζόν 2018-2019.

Για τις επόμενες σεζόν, συνέχισε να αποτελεί μέλος της ομάδας του ΠΑΟΚ, χωρίς ωστόσο να αποτελεί βασικό παίκτη. Το 2022 ανανέωσε το συμβόλαιό του με τον ΠΑΟΚ, μέχρι το 2026,{{Cite
news|url=https://www.sport24.gr/football/paok-epektasi-symvolaioy-toy-lyratzi-eos-to-2026-me-ayximenes-apolaves.9830941.html|title=ΠΑΟΚ: Επέκταση συμβολαίου του Λύρατζη έως το 2026 με αυξημένες απολαβές|last=www.sport24.gr}} ενώ τον χειμώνα του 2024, δόθηκε δανεικός για 6 μήνες στην ομάδα του Αστέρα Τρίπολης. Το καλοκαίρι του 2024, δόθηκε δανεικός για ένα χρόνο στην Ολλανδική Ναϊμέχεν. Το καλοκαίρι του 2025, δόθηκε δανεικός για ένα χρόνο στον Πανσερραϊκό. Σε όσες ομάδες δόθηκε δανεικός, είχε ικανοποιητικό χρόνο συμμετοχής.

 Διεθνής σταδιοδρομία 
Ο Λευτέρης Λύρατζης έχει εκπροσωπήσει την Εθνική Ελλάδος σε επίπεδο Κ17, Κ18, Κ19«Στην Εθνική Νέων ο Καβαλιώτης Λευτέρης Λύρατζης!», άρθρο για την κλήση στην Εθνική Νέων, στον ιστότοπο kavalawebnews.gr και Κ21, ενώ έχει και μία συμμετοχή με την ανδρική ομάδα, σε έναν φιλικό αγώνα με το Μαυροβούνιο. 

 Τίτλοι 

ΠΑΟΚ
 Κύπελλο Ελλάδας: 3 2017-18 2018-19, 2020-21
 Πρωτάθλημα Ελλάδας: 1 2018-2019

 Παραπομπές 

 Εξωτερικοί σύνδεσμοι 
1 & 2 Παρουσίαση του Λευτέρη Λύρατζη στον επίσημο ιστότοπο της ΠΑΕ ΠΑΟΚ (www.paokfc.gr)
Προφίλ του Λευτέρη Λύρατζη, στον ιστότοπο transfermarkt.com

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Αστέρα Τρίπολης
Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19